**ВЕЋУ ИНСТИТУТА ЗА ХЕМИЈУ**

**Извештај о завршном раду кандидаткиње Драгана Ђурашевић, студенткиње ОАС Хемија, модул: Истраживање и развој**

Завршни рад под насловом:

**„Шифова база из селено-L цистина и ванилина – синтеза, механизам реакције и БСА/ДНК интеракције“**

кандидаткиње **Драгана Ђурашевић**, **студенткиње ОАС Хемија**, пријављен је 14. 06. 2024. године. Веће Института за хемију је за припрему извештаја одредило комисију у следећем саставу:

Др Вера Дивац, доцент (ментор)

Др Драгана Стевановић, доцент

Др Андрија Ћирић, доцент

Кандидаткиња **Драгана Ђурашевић** након самосталног прегледа литературе написала је Завршни рад, на основу којег комисија подноси Већу Института за хемију следећи

**И З В Е Ш Т А Ј**

**1. Биографија кандидаткиње**

 **Драгана Ђурашевић** рођена је 06.02.2002. године у Чачку, Република Србија. Основну школу „ Кирило Савић “ завршила је у Ивањици 2016. године и исте године уписује Гимназију „ Венјамин Маринковић “ у Ивањици, смер општи. Након завршене средње школе 2020. године уписује Основне академске студије на Природно-математичком факултету, Универзитета у Крагујевцу, студијски програм Хемија, смер истраживање и развој.

**2.**  **Извештај о завршном раду**

 Завршни рад кандидаткиње **Драгана Ђурашевић** под насловом: **„Шифова база из селено-L цистина и ванилина – синтеза, механизам реакције и БСА/ДНК интеракције“**, се састоји од три целине: Општег дела, Наших радова и Експерименталног дела. У општем делу дат је преглед литературе везане за примену Шифових база, док је у Нашим радовима и Експерименталном делу детаљно описана синтеза и карактеризација Шифове базе која потиче од селеноцистина као и испитивање интеракција са БСА и ДНА. Рад је написан ћириличним писмом, садржи 8 слика, две шеме и 34 литературна податка које је користила у току писања овог рада.

**3**. **Предлог комисије**

 Имајући у виду претходно наведене чињенице комисија коју је именовало Веће катедре за хемију предлаже да се рад под претходно наведеним насловом прихвати као **Завршни рад** и да се одобри његова одбрана.

У Крагујевцу, **КОМИСИЈА**

09. 09. 2024. године

1. Др Вера Дивац, доцент - ментор

2. Др Драгана Стевановић, доцент

3. Др Андрија Ћирић, доцент